Билалов Фидаил Шәйхислам улы (15 июль 1925 йыл — 22 март 2018 йыл) — Бөйөк Ватан һуғышында ҡатнашҡан, парашют спорты буйынса СССР-ҙың спорт мастеры (1958). Башҡортостан ауыл хужалығы иститутын тамамлаған (1966). Рәсәй ДОСААФ-ының авиация-спорт клубы тәрбиәләнеүсеһе. РСФСР-ҙың зона беренселеге ярыштарында шәхси һәм команда зачёты буйынса көмөш призёр (1957). 1000 метр бейеклектән төндә төркөм менән һикергәндә ергә теүәл төшөү буйынса донъя рекордсмены (1960). I дәрәжә Ватан һуғышы ордены кавалеры (1985).